ประกาศอธิบดีกรมสรรพากร(ฉบับที่ 3) เรื่อง กําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้ ภาษีมูลค่าเพิ่ม ภาษีธุรกิจเฉพาะ และอากรแสตมป์ สําหรับเงินได้ที่บริษัทหรือห้างหุ้นส่วนนิติบุคคลจ่ายไปในการลงทุนสําหรับโครงสร้างพื้นฐาน หรือการพัฒนาและปรับปรุงแหล่งท่องเที่ยวในชนบท---------------------------------------------------------อาศัยอํานาจตามความในมาตรา 3 และมาตรา 4 แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 632) พ.ศ. 2560 อธิบดีกรมสรรพากรกําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้ ภาษีมูลค่าเพิ่ม ภาษีธุรกิจเฉพาะ และอากรแสตมป์ สําหรับเงินได้ที่บริษัทหรือห้างหุ้นส่วนนิติบุคคลจ่ายไปในการลงทุนสําหรับโครงสร้างพื้นฐาน หรือการพัฒนาและปรับปรุงแหล่งท่องเที่ยวในชนบท ดังต่อไปนี้ข้อ ๑ รายจ่ายในการลงทุนสําหรับโครงสร้างพื้นฐาน หรือการพัฒนาและปรับปรุงแหล่งท่องเที่ยวในชนบท ต้องเป็นค่าใช้จ่ายที่ส่วนราชการ องค์การของรัฐบาล หรือองค์กรปกครองส่วนท้องถิ่นได้ให้การับรองสําหรับรายการ ดังต่อไปนี้(1) จัดให้มีระบบไฟฟ้า(2) จัดให้มีระบบน้ําประปา(3) จัดให้มีถนนหรือทางพิเศษ(4) จัดให้มีระบบโทรคมนาคม หรือโครงสร้างพื้นฐานด้านเทคโนโลยีสารสนเทศและการสื่อสาร(5) จัดให้มีระบบพลังงานทางเลือก(6) จัดให้มีระบบบริหารจัดการน้ํา หรือชลประทาน(7) จัดให้มีระบบป้องกันภัยธรรมชาติ รวมถึงระบบเตือนภัยและระบบจัดการเพื่อลดความรุนแรงของภัยธรรมชาติที่เกิดขึ้น(8) พัฒนาหรือปรับปรุงอุทยานแห่งชาติ(9) พัฒนาหรือปรับปรุงโบราณสถาน(10) พัฒนาหรือปรับปรุงแหล่งท่องเที่ยวอื่นที่อยู่ในกํากับดูแลของส่วนราชการ องค์การของรัฐบาล หรือองค์กรปกครองส่วนท้องถิ่นข้อ ๒ บริษัทหรือห้างหุ้นส่วนนิติบุคคลที่มีสิทธิได้รับยกเว้นภาษีเงินได้ สําหรับเงินได้เป็นจํานวนสองเท่าของรายจ่ายที่ได้จ่ายสําหรับการลงทุนสําหรับโครงสร้างพื้นฐาน หรือการพัฒนาและปรับปรุงแหล่งท่องเที่ยวในชนบทตามมาตรา 3 แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 632 ) พ.ศ. 2560 การยกเว้นภาษีเงินได้นั้น ต้องเป็นไปตามหลักเกณฑ์ วิธีการ และเงื่อนไข ดังต่อไปนี้(1) ต้องเป็นการลงทุนสําหรับโครงสร้างพื้นฐาน หรือการพัฒนาและปรับปรุงแหล่งท่องเที่ยวในชนบท ซึ่งเป็นไปตามแผนงานหรือโครงการของส่วนราชการ องค์การของรัฐบาล หรือองค์กรปกครองส่วนท้องถิ่นที่ผ่านความเห็นชอบจากผู้ว่าราชการจังหวัด แต่ส่วนราชการ องค์การของรัฐบาล หรือองค์กรปกครองส่วนท้องถิ่นนั้น ยังไม่ได้รับการจัดสรรงบประมาณรายจ่ายจากรัฐบาลมาให้ดําเนินการ(2) การลงทุนสําหรับโครงสร้างพื้นฐาน หรือการพัฒนาและปรับปรุงแหล่งท่องเที่ยวในชนบทตาม (1) ต้องไม่ซ้ําซ้อนกับแผนงานหรือโครงการที่ส่วนราชการ องค์การของรัฐบาล หรือองค์กรปกครองส่วนท้องถิ่นเป็นผู้ดําเนินการที่ได้รับการจัดสรรงบประมาณรายจ่ายจากรัฐบาลแล้ว(3) ต้องโอนกรรมสิทธิ์ในทรัพย์สินซึ่งเกิดขึ้นจากการลงทุนสําหรับโครงสร้างพื้นฐานหรือการพัฒนาและปรับปรุงแหล่งท่องเที่ยวในชนบทให้แก่ส่วนราชการ องค์การของรัฐบาล หรือองค์กรปกครองส่วนท้องถิ่นโดยไม่มีค่าตอบแทน(4) ต้องมีหนังสือรับรองแผนงานหรือโครงการจากส่วนราชการ องค์การของรัฐบาล หรือองค์กรปกครองส่วนท้องถิ่นตาม (1) ให้บริษัทหรือห้างหุ้นส่วนนิติบุคคลนั้น เป็นผู้ดําเนินการตามแผนงานหรือโครงการ(5) ต้องมีหลักฐานจากส่วนราชการ องค์การของรัฐบาล หรือองค์กรปกครองส่วนท้องถิ่นที่พิสูจน์ได้ว่ามีการลงทุนสําหรับโครงสร้างพื้นฐาน การพัฒนาหรือปรับปรุงแหล่งท่องเที่ยวในชนบทตามแผนงานหรือโครงการตามหนังสือรับรองแผนงานหรือโครงการตาม (4) จริง(6) ต้องไม่นํารายจ่ายในการลงทุนสําหรับโครงสร้างพื้นฐาน หรือการพัฒนาและปรับปรุงแหล่งท่องเที่ยวในชนบทที่ได้ใช้สิทธิยกเว้นภาษีเงินได้นี้ ไปใช้สิทธิยกเว้นภาษีเงินได้นี้ ไปหักเป็นรายจ่ายเพื่อการสาธารณประโยชน์ตามมาตรา 65 ตรี (3) แห่งประมวลรัษฎากร(7) ต้องไม่นําทรัพย์สินที่เกิดรายจ่ายในการลงทุนสําหรับโครงสร้างพื้นฐาน หรือการพัฒนาและปรับปรุงแหล่งท่องเที่ยวในชนบทที่ได้ใช้สิทธิยกเว้นภาษีเงินได้นี้ ไปใช้สิทธิประโยชน์ทางภาษีที่เกี่ยวข้องกับทรัพย์สินนั้นตามพระราชกฤษฎีกาออกตามความในประมวลรัษฎากรหรือไปใช้ในกิจการที่ได้รับยกเว้นภาษีเงินได้นิติบุคคลตามกฎหมายว่าด้วยการส่งเสริมการลงทุน ไม่ว่าทั้งหมดหรือบางส่วนข้อ ๓ การยกเว้นภาษีเงินได้ ภาษีมูลค่าเพิ่ม ภาษีธุรกิจเฉพาะ และอากรแสตมป์ให้แก่บริษัทหรือห้างหุ้นส่วนนิติบุคคล สําหรับเงินได้ที่ได้รับจากการโอนกรรมสิทธิ์ในทรัพย์สิน หรือการขายสินค้า หรือสําหรับการกระทําตราสารอันเนื่องมาจากการโอนกรรมสิทธิ์ในทรัพย์สินที่เกิดขึ้นจากการลงทุนสําหรับโครงสร้างพื้นฐาน หรือการพัฒนาและปรับปรุงแหล่งท่องเที่ยวในชนบทโดยไม่มีค่าตอบแทนให้แก่ส่วนราชการ องค์การของรัฐบาล หรือองค์กรปกครองส่วนท้องถิ่น บริษัทหรือห้างหุ้นส่วนซึ่งพิสูจน์ได้ว่า มีการโอนกรรมสิทธิ์ในทรัพย์สินดังกล่าวพร้อมให้เจ้าพนักงานประเมินตรวจสอบได้ผู้มีอํานาจลงนาม - ประกาศ ณ วันที่ 3 มีนาคม พ.ศ. 2560 ประสงค์ พูนธเนศ(นายประสงค์ พูนธเนศ)อธิบดีกรมสรรพากร